Avskjeden med Huddersfield ble ikke hjertelig for Shanks, som forhandlet med Liverpool før man visste noe om det i klubben han fremdeles var ansatt i. På dette tidspunktet var det heller ikke kunngjort at Phil Taylor ville gå av som manager i Liverpool. Da Huddersfield i november 1959 skulle spille hjemmekamp mot Liverpool, begynte imidlertid ryktene å gå da hele Liverpools styre hadde meldt sin ankomst til kampen. Huddersfield vant kampen 1-0, og da han tre dager senere innledet sin daglige rapport med "dette er min siste rapport", forsto alle hva som ville komme til å skje.